WiripediA 


An Albainis 


Ón Vicipéid, an chiclipéid shaor. 

Teanga Gearmáinice is ea an Albainis nó an Lallainnis 
(is é an chéad téarma an ceann is minicí a úsáidtear 
inniu, ach is é an téarma úd Lallainnis a bhí i g Ciste 
Cúrsaí Reatha; Scots an t-ainm sa teanga féin) a 
labhraítear in Albain agus i gCúige Uladh. Tugtar 
Lallainnis uirthi i bhfoinsí áirithe Gaeilge chomh 
maith. Is é an t-ainm a úsáidtear i nGaeilge na hAlban 
ná a' Bheurla Ghallda, is é sin, "an Béarla Gallda". 

Inniu, úsáidtear an téarma Albainis Uladh go hoifigiúil 
le tagairt don chineál Albainise a labhraítear i gCúige 
Uladh, go háirithe i dTuaisceart Éireann. 

Is deacair a rá, cé acu teanga inti féin nó canúint de 
chuid an Bhéarla í an Albainis. Ón taobh amháin de, 
glactar leis gur ceann de sheanchanúintí an Bhéarla í an 
Albainis, ach tá canúintí traidisiúnta seanbhunaithe dá 
cuid féin ag an Albainis chomh maith. Is féidir 
dearcadh ar an Albainis freisin mar chuid den Bhéarla 
mar a labhraítear in Albain é, ach tá sí an-difriúil le 
Béarla na hAlban, is é sin, an leagan den Bhéarla 
Chaighdeánach a chleachtaítear in Albain. 

Maidir leis na cainteoirí dúchais, is é an t-ainm is 
minicí a thugann siad ar an teanga ná Scots nó braid 
Scots - is ionann braid agus broad an Bhéarla 
chaighdeánaigh. Is minic nach dtugann siad "Scots" ar 
a bhfuil á labhairt acu, ach ainmneacha cosúil le Doric 
nó Buchan Claik - is é sin, ainm na canúna cúinge. 

Ainm seanfhaiseanta é Scotch, ach chluinfeá sa chiall 
seo é an chorruair in Éirinn. Tá an t-ainm Lallans 
bunaithe ar Lowlands an Bhéarla, agus bhain scríbhneoirí an leabhair úd Ciste Cúrsaí Reatha úsáid as an 
leagan Gaeilge Lallainnis. Ainm é a d'fheicfeá ag scríbhneoirí Albanacha cosúil le Robert Burns agus 
Robert Louis Stevenson, cuir i gcás. 

They took nae pains their speech to balance, 

Or rules to gie; 

But spak their thoughts in plain, braid lallans, 

Like you or me. 

Sa sliocht seo, is léir gurb é an chiall atá á cur in iúl leis an bhfocal Lallans ná "caint na ndaoine", "canúint 
na ndaoine simplí", seachas aon chineál teanga liteartha nó chaighdeánaithe: "Níor bhuair siad a gcloicne le 
gramadach ná le rialacha na teanga, ach labhair siad an rud a bhí ar a n-intinn i gcaint shimplí na ndaoine 
cosúil leat féin nó liomsa." (Robert Burns) 


Albainis/Lallainnis/"Béarla Gallda" 
(Scots) 

Á labhairt: 

Albain, Tuaisceart 
Éireann, Poblacht na 
hÉireann, Sasana 

Réigiún: 

Galltacht Alban, 

Gallaibh, na hOileáin 
Thuaidh, Cúige Uladh 

Cainteoirí san lomlán: 

200,000W 

Rang: 

- 

Líne ghinealaigh: 

Ind-Eorpais 

Gearmáinic 

Gearmáinic an 
larthair 
larthair 

Sean-Shasainis 

Albainis 

Stádas Oifigiúil 

Teanga Oifigiúil: 

- 

Foras Pleanála Teanga: 

- 

Cóid teangeolaíocha 

ISO 639-1 


ISO 639-2 

sco 

ISO 639-3 

sco (http://www.sil.or 
g/iso639-3/documentati 
on.asp?id=sco) 

Amharc ar: Teanga 

- Liosta Teangacha 





Nuair a thosaigh athbheochan na hAlbainise i dtús na fichiú haoise, baineadh úsáid as an bhfocal Lallainnis 
nó Lallans le tagairt don "Albainis shintéiseach" a bhí ag teacht ar an bhfód san am - is é sin, teanga liteartha 
a bhí curtha i dtoll le chéile as focail chanúnacha chomh maith le focail a tháinig as seanlitríocht na 
hAlbainise. 


Clár ábhair 

Stair 

Stádas 

Tagairtí 

Naisc sheachtracha 


Stair 


Go dtí an 15ú haois, b'ionann Scottis agus Gaeilge na hAlban, agus lucht labhartha na hAlbainise ag tabhairt 
Inglis ar an teanga a bhí acu féin. Ina dhiaidh sin, áfach, d'éirigh sé coitianta Erse, is é sin, teanga na 
hÉireann, a thabhairt ar Ghaeilge na hAlban, agus an t-ainm Scottis nó Scots ag tagairt don Albainis feasta. 

Ón tseachtú haois ar aghaidh, bhí seanchanúint Nortumbrach an Bhéarla á labhairt in Oir-Dheisceart na 
hAlban. Bhí an teanga teorannaithe don cheantar seo go dtí an 13ú haois, a fhad agus a bhí Gaeilge na 
hAlban á labhairt i gcúirt Rí na hAlban. Ina dhiaidh sin, áfach, chuaigh an teanga in úsáid i mbuirgeanna na 
hAlban. Is éard a bhí i gceist leis na buirgeanna ná sórt cathracha a bhí curtha ar bun ag Dáibhí Mac Maol 
Coilm (Dáibhí a hAon), agus é ina Rí ar Albain sna blianta 1124-1153. An meas a bhí ag na daoine ar an 
Albainis mar theanga, chuaigh sé i méadaíocht, go háirithe nuair a bhí an Fhraincis ag imeacht go tiubh. Mar 
sin, bhí an Albainis á labhairt go forleathan i gcuid mhór d'Oirthear na hAlban ón 14ú haois ar aghaidh. 

Mar sin, tá an Albainis bunaithe ar na canúintí a bhí á labhairt sa Nortumbarlainn sna Meánaoiseanna. 
Cosúil le canúintí na Nortumbarlainne, bhí sí breac le hiasachtaí Fraincise agus Lochlainnise. Níos 
deireanaí, fuair an Albainis focail ar iasacht ón Íseal-Ghearmáinis agus ón Ollainnis, ó bhí muintir na 
hAlban ag trádáil le mairneálaigh ó thuaisceart na Gearmáine agus ón Ísiltír. Fuair an Albainis cuid mhór 
focal ón nGáidhlig chomh maith, ní nárbh ionadh. Go háirithe na téacsaí dlíthiúla ó na Meánaoiseanna, tá 
siad breac le hiasachtaí Gáidhlig. 

Stádas 


Sa bhliain 1707, chuaigh Sasana agus Albain le chéile in aon ríocht aontaithe amháin. Roimhe sin, b'é an 
meas a bhí ag na daoine ar an Albainis sa dá thír gur teanga ar leith a bhí i gceist leis an Albainis. D'imigh 
sin, áfach, agus tháinig seo: inniu, is minic a labhraíonn na hAlbanaigh canúintí atá idir eatarthu idir an 
chanúint Albanach agus an Béarla caighdeánaithe. Bíonn na hAlbanaigh ábalta, ina lán cásanna, 
códmhalartú a dhéanamh ó Bhéarla caighdeánaithe go canúint Albanach, de réir mar a theastaíonn uathu. 
Contanóid atá ann, agus níl sé furasta teorainn shoiléir a shocrú idir "Albainis faoi thionchar an Bhéarla" 
agus "Béarla faoi thionchar na hAlbainise", ná a rá, cé acu canúintí de chuid Bhéarla na hAlban nó canúintí 
de chuid na hAlbainise atá i gceist le caint na ndaoine in Albain an lae inniu. 






Tagairtí 


1. [1] (http://www.ethnologue.com/show_language. asp?code=sco) 


Naisc sheachtracha 


& 


/s síol faoi theangacha agus teangeolaíocht é an t-alt seo. 
Cuir lei s (https://ga. wikipedia. org/w/index.ph p?title=An_Albain 

\s&action=edit), chun cuidiú leis an Vicipéid. 

Má tá alt níos forbartha le fáil i dteanga eile, is féidir leat 
aistriúchán Gaeilge a dhéanamh. 


Aisghafa ó "https://ga.wikipedia. 0 rg/w/index. php?title=An_Albainis&oldid=941555" 


Tugadh an leathanach seo cothrom le dáta an 3 Deireadh Fómhair 2019 ag 10:03. 

Tá an téacs ar fáil faoi réir an Creative Commons Attribution/Share-Alike License; féadann téarmaí eile a bheith i 
bhfeidhm sa bhreis. Féach ar Téarmaí Úsáide le sonraí a fháil. 

